Chlorid vápenatý

Chlorid vápenatý (, v potravinárstve sa označuje ako prídavná látka E509) je biela, jemne kryštalická až práškovitá látka. Je veľmi hygroskopický, na vzduchu sa mení na dihydrát, potom tetrahydrát a hexahydrát. Je rozpustný vo vode, metanole, etanole a acetóne.

Možno ho pripraviť reakciou uhličitanu vápenatého (vápenca) a kyseliny chlorovodíkovej:
CaCO3 + 2 HCl → CaCl2 + H2O + CO2

 Fyzikálno-chemické vlastnosti 
náhľad|vľavo|Bezvodý chlorid vápenatý

Chlorid vápenatý sa veľmi dobre rozpúšťa vo vode. Bezvodý sa rozpúšťa za uvoľňovania veľkého množstva tepla a voda sa zohrieva, tzv. hydratačné teplo, zatiaľ čo hexahydrát naopak teplo spotrebováva a voda sa ochladzuje (túto vlastnosť má tiež napríklad tiosíran sodný). Ďalej sa chlorid vápenatý dobre rozpúšťa v etanole, metanole, nepatrne tiež v acetóne a glycerole.

Bezvodý chlorid vápenatý púta veľmi silno vzdušnú vlhkosť zo vzduchu za vzniku hydrátu a radí sa tak medzi hygroskopické látky.

 Využitie 
Bezvodý chlorid vápenatý sa používa ako sušiace činidlo do exsikátora pre látky, ktoré slabo viažu vodu. Zmes ľadu a hexahydrátu chloridu vápenatého v hmotnostnom pomere 1:1,5 dosahuje teploty −49 °C, preto sa používa ako chladiaca zmes do chladiacich kúpeľov. 30% vodný roztok chloridu vápenatého tuhne pri teplote −55 °C, preto sa využíva pre ochranu uhlia, hornín a iných sypkých materiálov pred zamŕzaním.

Roztokom chloridu vápenatého (koncentrácia závisí na poveternostných podmienkach) sa pri zimnej údržbe komunikácií pri väčších mrazoch zvlhčujú posypové soli na báze chloridu sodného pri posype vozoviek technológiou „vlhčenej soli“ (pri slabších mrazoch sa soľ zvlhčuje len roztokom chloridu sodného). Chlorid vápenatý pre posyp bol v roku 2001 asi 6× drahší ako posypová soľ chlorid sodný, má však rýchlejší účinok a pôsobia pri nižších teplotách. Eutektický bod vodného roztoku s ideálnou koncentráciou asi 30% môže byť −50 °C, pre bežné potreby zimného ošetrovania komunikácií je chlorid vápenatý veľmi účinný až do −35 °C (chlorid sodný len do zhruba −5 °C, maximálne −7 °C). Podľa švédskych výskumov však viac narušuje betón, a preto Švédsko od jeho užívania úplne ustúpilo.

V potravinárskom a farmaceutickom priemysle sa používa ako látka upravujúca pH, protispekacia a spevňujúca látka, ďalej slúži na výrobu doplnkov stravy a dialyzačných a infúznych roztokov.

 Podobné zlúčeniny 
 Bromid vápenatý
 Fluorid vápenatý
 Jodid vápenatý
 Chlorid bárnatý
 Chlorid berýlnatý
 Chlorid horečnatý
 Chlorid rádnatý
 Chlorid strontnatý

 Literatúra 


Iné projekty

 Externý odkaz 
 E509 

 Zdroj 

Kategória:Zlúčeniny vápnika
Vápenatý
Vápenatý
Kategória:Desikanty
Kategória:Pyrotechnické farbivá
Kategória:Potravinárske aditíva
Kategória:ATC A12AA – Vápnik
07
Kategória:G04 - Urologiká
509